Thermador

Thermador ye una empresa estausunidense d'electrodomesticos que fa parti d'o grupo BSH Hausgeräte GmbH, o tercer productor d'electrodomesticos mas gran d'o mundo.BSH Home Appliances Corporation - Google Finance A marca s'especializa en a fabricación de electrodomesticos ta o cocinato como fornos, cocinas, refricheradors y lavavaixiellas.

Thermador compite con os suyos productos con marcas como Sub-Zero Refrigerator, Viking Range, Dacor, GE Monogram, KitchenAid y Miele.

Historia

Thermador fue fundata en 1916 por William E. Cranston, y prencipió fabricando aparatos electricos. En 1932, Thermador establió a suya fabrica fusionando-se con Cranston, propiedat de H.H. Fogwell, ta formar Thermador Electric Manufacturing Company. Thermador Heritage

En 1947, Thermador inventó o primer forno con cocineta, y prencipió a fer servir l'acero en os electrodomesticos. En 1948, Thermador disenya a primera cocina profesional ta uso domestico. Disenayata a parti de modelos feitos ta restaurants, Thermador desenvolica a primera versión domestica d'o calienta platos en 1952, un aparato de cocina que mantiene calients os platos y comidas mientres se ye fendo servir o forno. Thermador contina amillorando electrodomesticos con o primer forno que se limpia automaticament en 1963.

Mientres os anyos 1970, Thermador contina innovando en o mundo d'a cocina, incluyindo a primera cocineta "lisa" fendo servir materials desenvolicatos por Corning Incorporated en 1970. Amás, personaches famosos en Estaus Unius como Julia Child u Alice de The Brady Bunch feban servir electrodomesticos Thermador en a suyas series de televisión. En 1976, Thermador quita o primer forno "speedcooking", que combina calor termanl con enerchía de microondas ta cocinar dica un 35% mas rapedo que os fornos convencionals. En 1978, amaneixe o primer sistema de ventilación emerchent de tiro descendent retráctil de Thermador.

Thermador contina creyando estandars en a industria d'os electrodomesticos con o primer cremador de gas d'alta potencia con una enerchía de 11.500 BTUs. En 1987, Thermador creya o primer cremador de gas sellato con reencendito automatico.

En os anyos 1990, Thermador contina amillorando a tecnolochía d'os cremadors de gas con o exclusivo extralow burner, que enciende y amorta a flama ciclicament ta mantener una producción total de calor de nomás 200 BTUs por hora. En 1998, Thermador amaneixe o cremador Star Burner ta cocinas profesionals que cubre un 56% mas d'aria que os tradicionals cremadors redondos d'a mesma grandaria.

En Aragón
En Zaragoza se producen cocinas d'inducción de Thermador en a fabrica de BSH de Montanyana.

Referencias

Vinclos externos
 Thermador Official site
 Thermador Official blog
 Thermador Facebook page
 Thermador Twitter page

Categoría:Empresas d'Estaus Unius
Categoría:Robert Bosch GmbH